62021CO0569_INF
Uznesenie Súdneho dvora (siedma komora) zo 17. novembra 2022 –PF (Veková hranica pre prijímanie policajných psychológov)
(vec C‑569/21)
„Návrh na začatie prejudiciálneho konania – Článok 99 Rokovacieho poriadku Súdneho dvora – Sociálna politika – Rovnosť zaobchádzania v zamestnaní a povolaní – Článok 21 Charty základných práv Európskej únie – Smernica 2000/78/ES – Článok 2 ods. 2, článok 4 ods. 1 a článok 6 ods. 1 – Zákaz diskriminácie na základe veku – Vnútroštátna právna úprava stanovujúca maximálnu vekovú hranicu 30 rokov pre prijímanie komisárov špecializovaných v oblasti psychológie – Odôvodnenia“
1.
Sociálna politika – Rovnosť zaobchádzania v zamestnaní a povolaní – Smernica 2000/78 – Pôsobnosť – Vnútroštátna právna úprava stanovujúca maximálnu vekovú hranicu 30 rokov pre prijímanie komisárov špecializovaných v oblasti psychológie – Zahrnutie
[Smernica Rady 2000/78, článok 3 ods. 1 písm. a)]
(pozri body 45, 46)
2.
Sociálna politika – Rovnosť zaobchádzania v zamestnaní a povolaní – Smernica 2000/78 – Zákaz diskriminácie na základe veku – Vnútroštátna právna úprava stanovujúca maximálnu vekovú hranicu 30 rokov pre prijímanie komisárov špecializovaných v oblasti psychológie – Zásadná a rozhodujúca odborná požiadavka pre výkon uvedenej činnosti – Neexistencia – Odôvodnenia – Neexistencia – Neprípustnosť
(Charta základných práv Európskej únie, článok 21; smernica Rady 2000/78, článok 1, článok 2 ods. 2, článok 4 ods. 1 a článok 6 ods. 1)
(pozri body 48, 49, 51 – 54, 56, 57, 59, 67 – 71 a výrok)
Výrok
Článok 2 ods. 2, článok 4 ods. 1 a článok 6 ods. 1 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, vo svetle článku 21 Charty základných práv Európskej únie sa majú vykladať v tom zmysle, že bránia vnútroštátnej právnej úprave, ktorá stanovuje maximálnu vekovú hranicu 30 rokov pre účasť na výberovom konaní na obsadenie miest policajných psychológov.